**Jegyzőkönyv**

**Készült:** Bükkszenterzsébet Község Önkormányzata Képviselő-testülete 2016. június 21-én megtartott üléséről.

**Ülés helye:** Bükkszenterzsébet Művelődési Ház tanácskozó terme 3257 Bükkszenterzsébet, Szabadság út 133.

**Jelen vannak:** Ortó Szilárd polgármester

Király Barnabás alpolgármester

Nagy Tamásné képviselő

Nagy Attila képviselő

Tanácskozási joggal:

Maticska Rita jegyző

**Ortó Szilárd polgármester:**

Köszöntöm az ülésen megjelenteket, megállapítom, hogy a testület határozatképes, az ülést megnyitom, javaslatot teszek a napirendi pontokra.

Napirend:

1./ „Via Futura – Partner Konzorcium tanulmányterv határozatban történő elfogadása

Előterjesztő: Ortó Szilárd polgármester

2./ Bükkszenterzsébeti Napköziotthonos Óvoda óvodavezetői pályázatának kiírásához határozat

Előterjesztő: Ortó Szilárd polgármester

3./ Az önkormányzat Eger Városgondozással megkötésre kerülő szerződésének határozatban történő elfogadása

Előterjesztő: Ortó Szilárd polgármester

4./ Bükkszenterzsébet Községi Önkormányzat Képviselő-testületének 2016. második féléves munkatervének elfogadása

Előterjesztő: Ortó Szilárd polgármester

5./ Egyebek

**Ortó Szilárd polgármester:**

A Via Futura – Partner Konzorcium tanulmánytervét határozatban el kell fogadni, véleményezni kell a tervet a képviselő-testületnek, a teljes úthálózat terve van a testület előtt, nézze meg mindenki.

Kérem az előterjesztés megtárgyalását és a határozattervezet elfogadását.

Abban az esetben, ha nincs hozzászólás az alábbi határozati javaslatot terjesztem a képviselő-testület elé:

**…../2016.(VI. 21.) Képviselő-testületi határozat**

Bükkszenterzsébet Község Önkormányzata Képviselő-testülete az előterjesztés szerinti, NIF Nemzeti Infrastruktúra Fejlesztő Zrt. megbízásából a Via Futura – Partner Konzorcium készíti a „23.sz és 25. sz. főutak Bátonyterenye-Ózd közötti 2\*2 sávos fejlesztésének a 23. sz. főúti szakaszához (K023.01), illetve 25. sz. főúti szakaszához (K025.04.) tartozó tanulmányterv, valamint Környezeti Hatástanulmány (KHT) és Natura 2000 hatásbecslés elkészítése, a környezetvédelmi engedély megszerzése” tárgyú tervezési munkákhoz elfogadja a Via Futura – Partner Konzorcium tanulmánytervét elfogadja.

Felelős: polgármester, jegyző

Megállapítom, hogy a képviselő-testület 4 igen szavazattal az alábbi határozatot hozta:

**22/2016.(VI. 21.) Képviselő-testületi határozat**

Bükkszenterzsébet Község Önkormányzata Képviselő-testülete az előterjesztés szerinti, NIF Nemzeti Infrastruktúra Fejlesztő Zrt. megbízásából a Via Futura – Partner Konzorcium készíti a „23.sz és 25. sz. főutak Bátonyterenye-Ózd közötti 2\*2 sávos fejlesztésének a 23. sz. főúti szakaszához (K023.01), illetve 25. sz. főúti szakaszához (K025.04.) tartozó tanulmányterv, valamint Környezeti Hatástanulmány (KHT) és Natura 2000 hatásbecslés elkészítése, a környezetvédelmi engedély megszerzése” tárgyú tervezési munkákhoz elfogadja a Via Futura – Partner Konzorcium tanulmánytervét elfogadja.

Felelős: polgármester, jegyző

**Nagy Tamásné képviselő:**

Ez a terv nagyon jó, jó lenne, ha ez megvalósulna Bükkszenterzsébet községnek előnyére válna, lehet, hogy fel is lendítené a községet.

**Ortó Szilárd polgármester:**

Várom már én is nagyon, hogy ez a terv megvalósuljon, a rendezetlen területeket rendbe teszik, úgy gondolom, hogy sok embernek munkát ad a beruházás.

2. napirend:

**Maticska Rita jegyző**

A jelenlegi óvodavezetőnek a vezetői mandátuma lejár 2016. július 31-el., ezért pályázat kiírása szükséges az állás betöltéséhez. Összeállítottam a pályázati feltételeket, a honlapon és a KÖZIG állás.hu-n , megjelentetjük. Felhívtam az óvónő figyelmét, ha nem a jelenlegi vezető nyeri el a pályázatot, egy személyt el kell küldeni az óvodából. A képviselő-testület határozatban kell, hogy döntsön majd a vezető óvónő személyéről.

**Ortó Szilárd polgármester:**

Ebben az évben nyugdíjba megy az óvodából a dada, valamint jövő évben egyik óvónő. Kérdés lesz majd, hogy kell-e felvenni a helyére másik óvónőt, mivel már lecsökkent az óvoda létszáma is. Szeretném, ha ebben a képviselő-testület döntene majd. Abban az esetben, ha új óvodavezetőt választunk, addig egy létszámmal több lesz, míg el nem megy az óvónő.

Abban az esetben, ha nincs hozzászólás az alábbi határozati javaslatot terjesztem a képviselő-testület elé:

**…../2016.(VI. 21.) Képviselő-testületi határozat**

Bükkszenterzsébet Község Önkormányzata Képviselő-testülete az előterjesztés szerinti, Bükkszenterzsébeti Napköziotthonos Óvoda óvodavezető munkakör ellátására kiírandó pályázatot jóváhagyja.

A testület felkéri a polgármestert és a jegyzőt a pályázati eljárás lebonyolítására és a kiválasztás döntés előkészítésére.

Felelős: polgármester, jegyző

Határidő: értelemszerű

Megállapítom, hogy a képviselő-testület 4 igen szavazattal az alábbi határozatot hozta:

**23/2016.(VI. 21.) Képviselő-testületi határozat**

Bükkszenterzsébet Község Önkormányzata Képviselő-testülete az előterjesztés szerinti, Bükkszenterzsébeti Napköziotthonos Óvoda óvodavezető munkakör ellátására kiírandó pályázatot jóváhagyja.

A testület felkéri a polgármestert és a jegyzőt a pályázati eljárás lebonyolítására és a kiválasztás döntés előkészítésére.

Felelős: polgármester, jegyző

Határidő: értelemszerű

3. napirend:

**Ortó Szilárd polgármester:**

Eger Városgondozás megküldte a szilárd hulladékszállítási Közszolgáltatási szerződés módosítását, amit a képviselő-testületnek el kell fogadni határozattal. Formai dolog, nekem kell aláírni, de addig nem írhatom alá, ameddig a képviselő-testület meg nem hatalmaz az aláírásra.

**Maticska Rita jegyző:**

Állami szinten létrehoznak egy nonprofit zrt-t, ami az összes hulladékkezelő egy nonprofit kft-vel közösen fogják ellátni ezt a feladatot. Az egri hulladékgazdálkodás 2016. július 1-től 2021. július 31-ig köti meg a szerződést, a határozatot fel kell tölteni , június 28-ig.

**Ortó Szilárd polgármester:**

Abban az esetben, ha nincs hozzászólás az alábbi határozati javaslatot terjesztem a képviselő-testület elé:

**…../2016.(VI. 21.) Képviselő-testületi határozat**

Bükkszenterzsébet Község Önkormányzat Képviselő-testülete az előterjesztés szerint elfogadja az Egri Hulladékgazdálkodási Nonprofit Kft-vel 2026. 07-01-től 2021. 06.31-i kötendő, a települési szilárd hulladék összegyűjtésére és ártalmatlanítására történő elszállítására szóló Hulladékgazdálkodási Közszolgáltatási szerződést módosításokkal egységes szerkezetben.

A testület felhatalmazza a polgármestert a szerződés aláírására.

Megállapítom, hogy a képviselő-testület 4 igen szavazattal az alábbi határozatot hozta:

**24/2016.(VI. 21.) Képviselő-testületi határozat**

Bükkszenterzsébet Község Önkormányzat Képviselő-testülete az előterjesztés szerint elfogadja az Egri Hulladékgazdálkodási Nonprofit Kft-vel 2026. 07-01-től 2021. 06.31-i kötendő, a települési szilárd hulladék összegyűjtésére és ártalmatlanítására történő elszállítására szóló Hulladékgazdálkodási Közszolgáltatási szerződést módosításokkal egységes szerkezetben.

A testület felhatalmazza a polgármestert a szerződés aláírására.

Felelős: Ortó Szilárd polgármester

Határidő: 2015. 06.25.

4. napirend:

**Ortó Szilárd polgármester:**

2016. II. félévi munkaterv elfogadása a következő. Kötelező napirendi pontok vannak, amik tervezhetőek, de az idő folyamán merül fel olyan, ami akkor lesz aktuális és dönteni kell a testületnek. Abban az esetben, ha van javaslata a testületnek még módosítható, ha nincs, fogadja el a munkatervet.

Abban az esetben, ha nincs hozzászólás az alábbi határozati javaslatot terjesztem a képviselő-testület elé:

**…../2016.(VI. 21.) Képviselő-testületi határozat**

Bükkszenterzsébet Község Önkormányzata Képviselő-testülete az önkormányzat 2016. II. félévi munkaprogramját elfogadja a jegyzőkönyv mellékletét képező tartalommal.

Megállapítom, hogy a képviselő-testület 4 igen szavazattal az alábbi határozatot hozta:

**25/2016.(VI. 21.) Képviselő-testületi határozat**

Bükkszenterzsébet Község Önkormányzata Képviselő-testülete az önkormányzat 2016. II. félévi munkaprogramját elfogadja a jegyzőkönyv mellékletét képező tartalommal.

5. napirend

**Ortó Szilárd polgármester:**

ifj. Suha Jenő levélben kér a képviselő-testülettől 200.000.-Ft kölcsönt, amit 4 hónap alatt a munkabéréből visszafizetne.

Fel akarja újítani a lakását, ezért kér kölcsönt.

Én támogatom, a család életvitele alapján.

**Nagy Attila képviselő:**

Én is támogatom, csak nehogy az legyen, hogy majd egyre többen kérni fognak kölcsönt az önkormányzattól.

Abban az esetben, ha nincs hozzászólás az alábbi határozati javaslatot terjesztem a képviselő-testület elé:

**……./2016.(VI.21.) Képviselő-testületi határozat**

Bükkszenterzsébet Község Önkormányzata Képviselő-testülete Suha Jenő Bükkszenterzsébet, Kovácsvölgye utca 14. szám alatti lakos részére 200.000.-Ft kölcsön folyósítását engedélyezi.

A kölcsön összege 2016. június hónapban átutalásra kerül Suha Jenő folyószámlájára, a törlesztő részlet 2016. augusztus hónaptól kerül befizetésre az önkormányzat házipénztárába. A törlesztő részlet havi 50.000.-Ft összegű.

Megállapítom, hogy a képviselő-testület 4 igen szavazattal az alábbi határozatot hozta:

**26/2016.(VI.21.) Képviselő-testületi határozat**

Bükkszenterzsébet Község Önkormányzata Képviselő-testülete Suha Jenő Bükkszenterzsébet, Kovácsvölgye utca 14. szám alatti lakos részére 200.000.-Ft kölcsön folyósítását engedélyezi.

A kölcsön összege 2016. június hónapban átutalásra kerül a Suha Jenő folyószámlájára, a törlesztő részlet 2016. augusztus hónaptól kerül befizetésre az önkormányzat házipénztárába. A törlesztő részlet havi 50.000.-Ft összegű.

**Ortó Szilárd polgármester:**

Zabar községben találtam egy megfelelő lakóházat, jó tetőszerkezettel, fürdőszobával, egy millió forint összegért. Van a költségvetésben elkülönítve lakásvásárlásra pénzösszeg. Ennek az épületnek a megvásárlása megoldaná a romos házban élő bükkszenterzsébeti családnak a lakhatását. Az épület be van rendezve bútorokkal is. A képviselő-testületre bízom a döntést, hogy megvásároljuk-e. Az ingatlan az önkormányzat tulajdonában maradna. Várom a döntést a képviselő-testülettől.

Abban az esetben, ha nincs hozzászólás az alábbi határozati javaslatot terjesztem a képviselő-testület elé:

**……./2016.(VI.21.) Képviselő-testületi határozat**

Bükkszenterzsébet Község Önkormányzat Képviselő-testülete megvásárolja a Zabar községben, a Béke út 27. szám alatt lévő lakóházat. A lakóház vételára 1.000.000.-Ft, azaz egymillió forint.

A képviselő-testület megbízza a polgármestert az adás-vételi szerződés aláírására.

Megállapítom, hogy a képviselő-testület 4 igen szavazattal az alábbi határozatot hozta:

**27/2016.(VI.21.) Képviselő-testületi határozat**

Bükkszenterzsébet Község Önkormányzat Képviselő-testülete megvásárolja a Zabar községben, a Béke út 27. szám alatt lévő lakóházat. A lakóház vételára 1.000.000.-Ft, azaz egymillió forint.

A képviselő-testület megbízza a polgármestert az adás-vételi szerződés aláírására.

**Maticska Rita jegyző:**

Két lakóházat bejelentettünk az Építésügyi Hatóságnál, mivel romosak, jövő héten jönnek a hatóság részéről helyszíni szemlére.

Ortó Szilárd polgármester:

Már beszéltünk a képviselő-testülettel a gyermekek kötelező nyári étkeztetéséről. Határozatban kell dönteni, hogy megbízza a polgármestert a képviselő-testület a megállapodás megkötésére.

Abban az esetben, ha nincs hozzászólás az alábbi határozati javaslatot terjesztem a képviselő-testület elé:

**……/2016.(VI.21.) Képviselő-testületi határozat**

Bükkszenterzsébet Község Önkormányzata Képviselő-testülete döntése, hogy a rászoruló gyermekek intézményen kívüli szünidei étkeztetéséről 2016. július 4-től 2016. augusztus 31-éig 43 munkanapon keresztül gondoskodik.

A testület felhatalmazza a polgármestert a szünidei étkeztetési feladatok ellátására szóló megállapodás megkötésére.

Megállapítom, hogy a képviselő-testület 4 igen szavazattal az alábbi határozatot hozta:

**28/2016.(VI.21.) Képviselő-testületi határozat**

Bükkszenterzsébet Község Önkormányzata Képviselő-testülete döntése, hogy a rászoruló gyermekek intézményen kívüli szünidei étkeztetéséről 2016. július 4-től 2016. augusztus 31-éig 43 munkanapon keresztül gondoskodik.

A testület felhatalmazza a polgármestert a szünidei étkeztetési feladatok ellátására szóló megállapodás megkötésére.

Felelős: polgármester

Határidő: 2016. június 30.

Több napirend nem lévén a polgármester az ülést bezárja.

Kmf.

Ortó Szilárd Maticska Rita

polgármester jegyző